Letné olympijské hry 1984

XXIII. letné olympijské hry sa konali od 28. júla do 12. augusta 1984 v Los Angeles, Kalifornia v Spojených štátoch.

Los Angeles získali právo usporiadať olympiádu v roku 1978 bez hlasovania, nakoľko boli jediným mestom, ktoré sa o olympiádu v danom roku uchádzalo. Hier sa, ako odvetu za bojkot v Moskve 1980, nezúčastnili krajiny sovietskeho bloku (s výnimkou Rumunska) vrátane Česko-Slovenska. Zaujímavosťou je, že hry bojkotoval aj Afganistan (vtedy už súčasť sovietskeho bloku). Hry otvoril americký prezident Ronald Reagan.

Medailová bilancia 
Najlepších desať krajín na olympiáde v Los Angeles 1984.

Najdôležitejšie momenty 
 Rumunsko bolo jedinou krajinou Varšavskej zmluvy, ktorá sa zúčastnila olympiády, získali 53 medailí, najviac v histórií krajiny.
 Carl Lewis získal podobne ako Jesse Owens v roku 1936 štyri zlaté medaily v behu na 100 a 200 metrov, štafetu 4x100 metrov a v skoku do diaľky.
 Nawal El Moutawakel z Maroka sa stala prvou ženou z moslimskej krajiny, ktorá vyhrala na olympiáde (v disciplíne 400 metrov cez prekážky).
 Carlos Lopes z Portugalska vyhral maratón v novom olympijskom rekorde (2:09.21), bola to tiež prvá zlatá medaila pre Portugalsko.
 Prvýkrát sa na olympiáde bežal maratón žien, vyhrala ho Joan Benoit z (USA).
 Steve Redgrave získal svoju prvú zlatú medailu vo veslovaní (štvorveslici), neskôr získal na ďalších piatich olympiádach ešte štyri zlaté a jednú bronzovú medailu.
 Mary Lou Retton sa stala prvou ženou mimo východnej Európy, ktorá získala zlatú medailu v gymnastike v all-around. Hier sa zúčastnila ako jediná medailistka zo svetového šampionátu v roku 1983 z dôvodu bojkotu. 
 Americký tím vyhral súťaž družstiev mužov v gymnastike.
 Francúzsko vyhralo turnaj vo futbale, keď porazilo vo finále Brazíliu 2:0, turnaj sa hral na veľkých štadiónoch, niektorých s kapacitou viac ako 100-tisíc divákov.
 Sovietsky bojkot najviac ovplyvnil vzpieranie, keď sa súťaže nezúčastnilo 94 športovcov z top 100 rebríčka a 29 z 30 víťazov posledných majstrovstiev sveta.

Externé odkazy 
 LOH 1984 na oficiálnej stránke MOV 

 
1984
Šport v 1984
Športové podujatia v Los Angeles